ai4bharat/Pralekha huggingface dataset:
ఆర్థిక మంత్రిత్వ శాఖ
మహారాష్ట్రలోని రాష్ట్ర రహదారులను అభివృద్ధికోసం అసియా అభివృద్ధి బ్యాంకు, భారత్ మధ్య 177 మిలియన్ డాలర్ల రుణం కోసం ఒప్పందం కుదిరింది.
మహారాష్ట్రలోని 450 కిలోమీటర్ల రాష్ట్ర రహదారులు మరియు ప్రధాన జిల్లా రహదారులను అభివృద్ధి చేయడానికి ఆసియా అభివృద్ధి బ్యాంకు  మరియు భారత ప్రభుత్వాలు ఈ రోజు 177 మిలియన్ డాలర్ల రుణానికి సంబంధించిన ఒప్పందంపై సంతకం చేశాయి.
మహారాష్ట్ర రాష్ట్ర రహదారి అభివృద్ధి ప్రాజెక్టుపై భారత ప్రభుత్వం తరఫున ఆర్థిక మంత్రిత్వ శాఖ ఆర్థిక వ్యవహారాల శాఖ అదనపు కార్యదర్శి  శ్రీ సమీర్ కుమార్ ఖరే , ఏడీబీ తరఫున ఏడీబీ ఇండియా మిషన్ కంట్రీ డైరెక్టర్ శ్రీ కెనిచి యోకోయమ సంతకం చేశారు.
ఈ ప్రాజెక్ట్ సంబంధించిన ఒప్పందం ద్వారా రాష్ట్రంలోని గ్రామీణ ప్రాంతాలు మరియు పట్టణ కేంద్రాల మధ్య అనుసంధానం పెరుగుతుందని అలాగే గ్రామీణ వర్గాలకు మెరుగైన మార్కెట్లు, ఉపాధి అవకాశాలు మరియు సేవలను పొందటానికి వీలు కలుగుతుందని రుణ ఒప్పందంపై సంతకం చేసిన తరువాత శ్రీ సమీర్ కుమార్ ఖరే పేర్కోన్నారు. మెరుగైన రవాణా సదుపాయం ద్వారా రాష్ట్రంలోని ప్రధాన పట్టణ కేంద్రాల వెలుపల అభివృద్ధి మరియు జీవనోపాధి అవకాశాలుపెరుగుతాయని ..ద్వితీయ శ్రేణి నగరాలు మరియు పట్టణాలకు అభివృద్ధి విస్తరించడం వల్ల.. ప్రజల మధ్య ఆదాయ అసమానతలు తగ్గుతాయని చెప్పారు.
కార్యక్రమంలో శ్రీ కెనిచి యోకోయమ మాట్లాడుతూ..ఈ ప్రాజెక్ట్ లో అంతర్జాతీయంగా ఖ్యాతి చెందిన ఉత్తమ పద్దతులను అనుసరించడంతో పాటు వృద్ధులు, మహిళలు మరియు పిల్లల రక్షణకు చర్యలు చేపట్టామని ఆ మేరకు నిపుణుల పర్యవేక్షణ ఉంటుందని చెప్పారు. అలాగే రహదారి నిర్మాణం పూర్తయిన తర్వాత ఐదేళ్లపాటు రోడ్డును నిర్మించిన కాంట్రాక్ట్ సంస్థ దాని నిర్వహణ బాధ్యతచూస్తుందని తద్వారా జవాబుదారీ తనం మెరుగవుతుందని చెప్పారు. ఉత్తమమైన రోడ్లను నిర్మించేందుకు ఈ పద్దతిని అనుసరిస్తున్నామని వివరించారు. అదే ఈ ప్రాజెక్ట్ యొక్క ముఖ్య లక్ష్యమని చెప్పారు.
మొత్తంమీద ఈ ప్రాజెక్ట్ ద్వారా రెండు ప్రధాన జిల్లాల్లో రోడ్ల అభివృద్ధితో పాటు 450 కిలోమీటర్ల పొడవు గల 11 రాష్ట్ర రహదారులను రెండు వరుసల రోడ్లుగా అభివృద్ధి చెందుతాయి. అలాగే ఏడు జిల్లాల్లోని జాతీయ రహదారులు, అంతరాష్ట్ర రహదారులు, ఓడరేవులు, విమానాశ్రయాలు, రైలు కేంద్రాలతో జిల్లాకు అనుసంధానం పెరుగుతుంది. ప్రధాన కార్యాలయాలు, పారిశ్రామిక ప్రాంతాలు, సంస్థల ప్రధాన కార్యలయాలు వ్యవసాయ ప్రాంతాల మధ్య అనుసంధానం మెరుగవుతుంది.
రహదారి రూపకల్పన మరియు రోడ్ల నిర్వహణ ప్రణాళిక, రహదారి భద్రతలో మహారాష్ట్ర పబ్లిక్ వర్క్స్ డిపార్ట్మెంట్ ప్రాజెక్ట్ సిబ్బంది పనితీరును మెరుగుపరడంతో ఈ ప్రాజెక్ట్ ఉపయోగపడుతుంది. అలాగే వారి సామర్థ్యాన్ని పెంచడంతో పాటు విపత్తుల సమయాల్లో పనితీరు మెరుగుపర్చుకోవడంలోనూ మారుతున్న సాంకేతిక పరిజ్ఞానం అన్వయించుకోవడంలోనూ ఉపయోగపడుతుంది.
ఆసియా,పసిపిక్ ప్రాంతంలో పేదరిక నిర్మూలనతోపాటు సుస్థిరమైన స్థిరమైన అభివృద్ధిని సాధించేందుకు ఆసియా అభివృద్ధి బ్యాంకు తీవ్రంగా కృషి చేస్తోంది. 1966 లో ఈ రీజియన్ లో స్థాపించబడిన సంస్థలో 68 మంది సభ్యులకు గాను 49 మంది సభ్యులు ఈ ప్రాంతానికి సంబంధించిన వారు ఉన్నారు.
విద్యుత్తు మంత్రిత్వ శాఖ
ఈటీ హెచ్ఆర్ వరల్డ్ ఫ్యూచర్ స్కిల్స్ అవార్డులు 2023 గెలుచుకున్న ఎన్టీపీసీ
ప్రతిష్టాత్మకంగా భావించే 'ఎకనమిక్ టైమ్స్  హెచ్ వరల్డ్ ఫ్యూచర్ స్కిల్స్ అవార్డులు 2023'ను ఎన్టీసీపీ గెలుచుకుంది. “అభ్యాసం, నైపుణ్యాభివృద్ధిలో ఏఐ/ఏఆర్/వీఆర్ అత్యుత్తమ వినియోగం”, “అధునాతన సంస్థాగత అభ్యాస కార్యక్రమం రూపొందించడంలో అత్యుత్తమ పురోగతి” అంశాల్లో ఈ పురస్కారాలు అందుకుంది. ఎన్టీపీసీ డైరెక్టర్  శ్రీ దిలీప్ కుమార్ పటేల్, ఈ నెల 13న గురుగావ్లో జరిగిన కార్యక్రమంలో ఎన్టీపీసీ తరపున అవార్డులు స్వీకరించారు.
అభ్యాసం & అభివృద్ధిలో  వర్చువల్ రియాలిటీ  వంటి అత్యాధునిక సాంకేతికతల వినియోగం కోసం ఎన్టీపీసీ చేస్తున్న కృషికి ఈ అవార్డులు ప్రతిబింబాలు. వర్చువల్ రియాలిటీ ఆధారిత శిక్షణనిచ్చే 'ఐగురు' వంటి ఎల్&డీ కార్యక్రమాల ద్వారా ఉద్యోగులు, ఔట్సోర్సింగ్ కార్మికుల నైపుణ్యాన్ని అభివృద్ధి చేయడంలో ఎన్టీపీసీ నిబద్ధతను అవి నిదర్శనంలా నిలుస్తాయి. జీపీఐలెర్న్, ఫ్యూచర్స్కిల్స్ కోర్సులు, సమర్థ్ మాడ్యూళ్ల వంటి ఇతర వినూత్న శిక్షణ కార్యక్రమాలను కూడా ఎన్టీపీసీ అమలు చేస్తోంది.
జాతీయ, అంతర్జాతీయ స్థాయుల్లో వివిధ ప్రతిష్టాత్మక వేదికలు గుర్తించిన ప్రగతిశీల, ఉత్తమ హెచ్ఆర్ పద్ధతులను ఎన్టీపీసీ అవలంబిస్తోంది.
ఈసీవో  & ఈడీ  శ్రీ సీతల్ కుమార్, జీఎం  శ్రీమతి రచన సింగ్ భాల్, జీఎం  శ్రీ ఎ.కె.త్రిపాఠి, ఇతర సీనియర్ అధికారులు పురస్కారాల ప్రదానోత్సవ కార్యక్రమంలో పాల్గొన్నారు.
మంత్రిమండలి
వేరే స్థలాల కు వలస పోయి పని చేసే వారి కి / వివిధ ప్రదేశాల లో చిక్కుకొన్న వలస శ్రామికుల కు ఆహార ధాన్యాల కేటాయింపు కోసం ఆత్మనిర్భర్ భారత్ ప్యాకేజీ కి ఆమోదం తెలిపిన మంత్రిమండలి
వేరే స్థలాల కు వలస పోయి పని చేసే వారు / వివిధ ప్రదేశాల లో చిక్కుకొన్న వలస శ్రామికులు మొత్తం దాదాపు 8 కోట్ల మంది కి ఒక్కొక్క వ్యక్తి కి నెల కు 5 కిలో ల ఆహార ధాన్యాల చొప్పున అలాగ రెండు నెలల కాలాని కి  గాను సెంట్రల్ పూల్ నుండి ఉచితంగా కేటాయించడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది.
దీని వల్ల సుమారు 2,982.27 కోట్ల రూపాయల మేరకు ఆహార పరమైన ఆర్థిక సహాయాన్ని అందజేయవలసి వస్తుందని అంచనా వేయడం జరిగింది. దీనికి తోడు, అంతర్ రాష్ట్ర రవాణా కు, హ్యాండ్ లింగ్ చార్జీల కు మరియు డీలర్ యొక్క మార్జిన్ / అదనపు డీలర్ మార్జిన్ కలుపుకొంటే అయ్యే రమారమి 127.25 కోట్ల రూపాయల ఖర్చుల ను పూర్తి గా కేంద్ర ప్రభుత్వం భరించనుంది. ఈ ప్రకారం గా, భారత ప్రభుత్వం నుండి మొత్తం ఆర్థిక సహాయం ఇంచుమించు 3,109.52 కోట్ల రూపాయలు గా లెక్క తేలుతుందని అంచనా వేయడమైంది.
వేరే స్థలాల కు వలస పోయి పని చేసే వారి కి / విభిన్న ప్రాంతాల లో చిక్కుకొన్న ప్రవాసిత శ్రామికుల కు కోవిడ్-19 కారణం గా వాటిల్లిన ఆర్థిక భంగపాటు తో ఎదురైన కష్టాల ను ఈ కేటాయింపు కొంతవరకయినా తగ్గించగలుగుతుంది.
ప్రధాన మంత్రి కార్యాలయం
యుఎస్ఎఅధ్యక్షుని తో ప్రధాన మంత్రి సమావేశం
ప్రధాన మంత్రి శ్రీ నరేంద్ర మోదీ యుఎస్ఎ లో ఆధికారిక పర్యటన లో నిమగ్నమై ఉన్నారు. ఆయన ఈ రోజు న ఉదయం పూట వైట్ హౌస్ ను సందర్శించారు. అక్కడ అధ్యక్షుడు శ్రీ జోసెఫ్ బైడెన్ మరియు ప్రథమ మహిళ డాక్టర్ జిల్ బైడెన్ గారు లు ఆయన కు సంప్రదాయబద్ధ స్వాగతం పలికారు. ఈ సందర్భం లో ప్రధాన మంత్రి కి స్వాగతం పలికేందుకు భారతీయ మూలాలు కలిగిన అమెరికన్ లు వేల సంఖ్య లో తరలివచ్చారు.
ప్రధాన మంత్రి తదనంతరం, అధ్యక్షుడు శ్రీ బైడెన్ తో కలసి పరిమిత మరియు ప్రతినిధి వర్గం స్థాయి సమావేశాల లో ఉపయోగకరమైన చర్చ లో పాల్గొన్నారు. నేతలు ఇద్దరూ రెండు దేశాల మధ్య దీర్ఘకాలం గా కొనసాగుతూ వస్తున్న మైత్రి, వ్యాపారం మరియు పెట్టుబడి, రక్షణ, శక్తి, జలవాయు పరివర్తన మొదలుకొని ఉభయ దేశాల ప్రజల మధ్య పరస్పర సంబంధాలు వంటి రంగాల వరకు విస్తరిస్తున్న సహకారాన్ని గురించి చర్చించారు.
ఇరువురు నేత లు సంబంధాల ను ఒక నూతన శిఖరానికి చేర్చడ కోసం ఒక బలమైనటువంటి ప్రాతిపదిక ను అందించేటటువంటి ఉభయ దేశాల మధ్య గల పరస్పర విశ్వాసం మరియు అవగాహనల తో పాటు ఉమ్మడి విలువల ను గురించి కూడా చర్చించారు. వారు క్రిటికల్ ఎండ్ ఇమర్జింగ్ టెక్నాలజీ స్  వంటి కార్యక్రమాల మాధ్యం ద్వారా శ్రీఘ్ర పురోగతి చోటుచేసుకొంటూ ఉండడాన్ని మరియు ఎటువంటి ఇబ్బందులు ఎదురైనా సరే వాటి ని తట్టుకొని నిలబడగలిగేటటువంటి సరఫరా వ్యవస్థల ను నిర్మించడం కోసం వ్యూహాత్మకమైన సాంకేతిక విజ్ఞాన సంబంధి సహకారాన్ని పెంపొందించుకోవాలన్న ప్రగాఢమైన అభిలాష పట్ల ప్రశంస ను వ్యక్తపరచారు. వారు మహత్వపూర్ణ ఖనిజాలు మరియు అంతరిక్ష రంగం లలో సహకారం పెంపొందుతూ ఉండడాన్ని స్వాగతించారు.
జలవాయు పరివర్తన ను ఎదుర్కోవాలన్న మరియు ఒక స్థిరమైనటువంటి భవిష్యత్తు సాధన సంబంధి లక్ష్యాన్ని దక్కించుకోవడం కోసం తమ వచనబద్ధత ను ఇద్దరు నేతలు పునరుద్ఘాటించారు. వారు స్వచ్ఛమైనటువంటి మరియు అక్షయమైనటువంటి శక్తి ని పెంపొందింప చేయగల మార్గాల ను గురించి మరియు జలవాయు కార్యక్రమం లో సహకరించుకోగల మార్గాల ను గురించి చర్చించారు.
నేతలు ఇద్దరు వారి వారి ప్రజానీకాని కి మరియు ప్రపంచ సముదాయాని కి కూడా హితకరం అయ్యేలా భారతదేశం, ఇంకా యుఎస్ఎ ల మధ్య బహుముఖీన మైన విస్తృత ప్రపంచ వ్యూహాత్మక భాగస్వామ్యాన్ని మరింత గాఢం గా మలచాలన్న దృఢ సంకల్పాన్ని వ్యక్తం చేశారు. ఈ చర్చల లో పరస్పర హితం ముడిపడిన ప్రాంతీయ అంశాలు మరియు ప్రపంచ అంశాలు కూడా ప్రస్తావన కు వచ్చాయి.
అధ్యక్షుడు శ్రీ జో బైడెన్ మరియు ప్రథమ మహిళ గారు లు తనకు అందించినటువంటి స్నేహపూర్ణ స్వాగతాని కి గాను ప్రధాన మంత్రి వారిని ప్రశంసించారు. 2023 వ సంవత్సరం సెప్టెంబరు లో జి20 దేశాల నేతల శిఖర సమ్మేళనం జరిగే సందర్భం లో న్యూఢిల్లీ లో అధ్యక్షుడు శ్రీ బైడెన్ కు స్వాగతం పలకాలని ఉంది అంటూ ప్రధాన మంత్రి తన ఉత్సుకత ను వ్యక్తం చేశారు.
ప్రధాన మంత్రి కార్యాలయం
కేంద్ర మంత్రి శ్రీ రామ్ విలాస్ పాశ్వాన్ మృతికి ప్రధానమంత్రి సంతాపం
కేంద్ర మంత్రి శ్రీ రామ్ విలాస్ పాశ్వాన్ మరణం పట్ల ప్రధానమంత్రి శ్రీ నరేంద్ర మోదీ ప్రగాఢ సంతాపం తెలియచేశారు.
"నా విచారాన్ని మాటల్లో వ్యక్తం చేయలేను. శ్రీ పాశ్వాన్ మృతితో జాతీయ స్థాయిలో పెద్ద అగాధం ఏర్పడింది, దాన్ని నింపడం ఎప్పటికీ సాధ్యం కాదు. శ్రీ రామ్ విలాస్ పాశ్వాన్ జీ మరణం నాకు వ్యక్తిగతంగా కూడా నష్టమే. నేను ఒక మంచి మిత్రుడు, విలువైన సహచరుడు, ప్రతీ ఒక్క పేద వానికి ఆత్మవిశ్వాసంతో జీవించగల పరిస్థితి కల్పించడం పట్ల ఎంతో వ్యామోహం ఉన్న ఒక మంచి మిత్రుని కోల్పోయాను" అని ఆయన వరుస ట్వీట్లలో రాశారు.
కఠోర శ్రమ, కట్టుబాటులో శ్రీ రామ్ విలాస్ పాశ్వాన్ జీ రాజకీయాల్లో ఎదిగారు. ఎమర్జెన్సీ సమయంలో యువనాయకుడుగా ఉన్న ఆయన క్రూరత్వానికి, ప్రజాస్వామ్యంపై దాడికి వ్యతిరరేకంగా పోరాడారు. ఆయన ఒక అసాధారణమైన పార్లమెంటేరియన్, పలు విధాన నిర్ణయాలకు తన వంతు సహకారం అందించిన మంచి మంత్రి అని ప్రధానమంత్రి అన్నారు.
"రామ్ విలాస్ పాశ్వాన్ తో కలిసి పని చేయడం ఒక అద్భుతమైన అనుభవం. కేబినెట్ సమావేశాల్లో ఆయన ప్రస్తావించే అంశాలు ఎంతో లోతైన అవగాహనతో కూడినవి. చక్కని రాజకీయ జ్ఞానం, రాజనీతిజ్ఞత, మంచి తెలివితేటలు గల వ్యక్తి ఆయన. ఆయన కుటుంబానికి, మద్దతుదారులకు ప్రగాఢ సానుభూతి ప్రకటిస్తున్నాను. ఓం శాంతి" అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కృత్రిమ స్వీట్నర్ల వినియోగానికి మార్గదర్శకాలు
నాన్షుగర్ స్వీట్నర్ ‘ఆస్పర్టేమ్’ మానవులలో కార్సినోజెనిసిటీకి కారకమవుతుందని చెప్పేందుకు పరిమిత ఆధారాలు మాత్రమే ఉన్నాయని ఇండియన్ కౌన్సిల్ ఆఫ్ మెడికల్ రీసెర్చ్  తెలియజేసింది. ఇంటర్నేషనల్ ఏజెన్సీ ఫర్ రీసెర్చ్ ఆన్ క్యాన్సర్ , ప్రపంచ ఆరోగ్య సంస్థ–-ప్రపంచ ఆహార సంస్థ  ఆహార సంకలనాలపై జాయింట్ ఎక్స్ పర్ట్ కమిటీ మేరకు ఈ విషయాన్ని ఇండియన్ కౌన్సిల్ ఆఫ్ మెడికల్ రీసెర్చ్  వెల్లడించింది. అయినప్పటికీ ‘ఆస్పర్టేమ్’ను ‘బహుశా క్యాన్సర్ కారకమైనది’గా వర్గీకరించిన ఇండియన్ కౌన్సిల్ ఆఫ్ మెడికల్ రీసెర్చ్ .. ఆహార సంకలనాలపై జాయింట్ ఎక్స్ పర్ట్ కమిటీ సూచనమేరకు కిలో శరీర బరువుకు 40 మిల్లీ గ్రాముల మోతాదుకు మించకూడదని స్పష్టం చేసింది.
ఫుడ్ సేఫ్టీ అండ్ స్టాండర్డ్స్ అథారిటీ ఆఫ్ ఇండియా  ఇప్పటికే ఫుడ్ సేఫ్టీ అండ్ స్టాండర్డ్స్  రెగ్యులేషన్–2011లో వివిధ కృత్రిమ స్వీటెనర్ల ప్రమాణాలను నిర్దేశించింది. ఆహార సంకలనాలపై జాయింట్ ఎక్స్ పర్ట్ కమిటీ, ప్రపంచ ఆరోగ్య సంస్థ–-ప్రపంచ ఆహార సంస్థ  పరిమితుల మేరకు నాన్ క్యాలరీ స్వీటెనర్స్ మరియు వినియోగ ప్రమాణాలు ఉండాలని నిర్దేశించింది. అంతేకాకుండా ఈ పరిమితులు కోడెక్స్ అలిమెంటారియస్ కమిషన్కు అనుగుణంగా ఉన్నాయి. .
ఈ విషయాన్ని కేంద్ర ఆరోగ్య, కుటుంబ సంక్షేమ శాఖ సహాయ మంత్రి ప్రొఫెసర్ ఎస్.పి.బాఘెల్ ఈరోజు రాజ్యసభలో లిఖితపూర్వకంగా తెలిపారు.
రక్షణ మంత్రిత్వ శాఖ
ఎయిర్ స్టాఫ్ డిప్యూటీ చీఫ్గా ఎయిర్ మార్షల్ అశుతోష్ దీక్షిత్ బాధ్యతలు స్వీకరణ
ఎయిర్ స్టాఫ్ డిప్యూటీ చీఫ్గా ఎయిర్ మార్షల్ అశుతోష్ దీక్షిత్ ఈరోజు బాధ్యతలు స్వీకరించారు. ఎయిర్ మార్షల్ అశుతోష్ దీక్షిత్ నేషనల్ డిఫెన్స్ అకాడమీ పూర్వ విద్యార్థి, అతను 06 డిసెంబర్ 1986న ఫైటర్ స్ట్రీమ్లో నియమించబడ్డాడు. అశుతోష్ దీక్షిత్ స్టాఫ్ కోర్స్, బంగ్లాదేశ్ మరియు నేషనల్ డిఫెన్స్ కాలేజీ, న్యూఢిల్లీలో గ్రాడ్యుయేట్. ఎయిర్ మార్షల్ ఒక క్వాలిఫైడ్ ఫ్లయింగ్ ఇన్స్ట్రక్టర్ మరియు ప్రయోగాత్మక టెస్ట్ పైలట్, ఫైటర్, ట్రైనర్ మరియు ట్రాన్స్పోర్ట్ ఎయిర్క్రాఫ్ట్లలో 3300 గంటలకు పైగా ప్రయాణించిన అనుభవం ఉంది. ఆపరేషన్ సఫేద్ సాగర్, రక్షక్లో పాల్గొన్నారు. ఎయిర్ మార్షల్ దీక్షిత్ మిరాజ్ 2000 స్క్వాడ్రన్కు నాయకత్వం వహించాడు, ఇది పాశ్చాత్య సెక్టార్లోని ఫ్రంట్లైన్ ఫైటర్ బేస్. అలాగే ప్రీమియర్ ఫైటర్ ట్రైనింగ్ బేస్. అశుతోష్ దీక్షిత్ ఇంతకు ముందు ప్రిన్సిపల్ డైరెక్టర్ ఎయిర్ స్టాఫ్ రిక్వైర్మెంట్, అసిస్టెంట్ చీఫ్ ఆఫ్ ఎయిర్ స్టాఫ్  & అసిస్టెంట్ చీఫ్ ఆఫ్ ఎయిర్ స్టాఫ్  ఎయిర్ హెడ్క్వార్టర్స్లో పనిచేశాడు. ఎయిర్ ఆఫీసర్ సదరన్ ఎయిర్ కమాండ్ యొక్క ఎయిర్ డిఫెన్స్ కమాండర్గా కూడా ఉన్నారు. ఎయిర్ స్టాఫ్ డిప్యూటీ చీఫ్గా బాధ్యతలు స్వీకరించడానికి ముందు సౌత్ వెస్ట్రన్ ఎయిర్ కమాండ్ సీనియర్ ఎయిర్ స్టాఫ్ ఆఫీసర్గా ఉన్నారు.
నౌకారవాణా మంత్రిత్వ శాఖ
మహమ్మారి సమయంలో ఆర్థిక వ్యవస్థ కదిలే చక్రాలను కొనసాగించడంలో నావికుల సహకారాన్ని శ్రీ మాండవియా గుర్తించింది;
అంతర్జాతీయ నావికుల దినోత్సవ నిర్వహణ
అంతర్జాతీయ నావికుల దినోత్సవాన్ని నేషనల్ మారిటైం డే ఉత్సవ కమిటీ వీడియో కాన్ఫరెన్స్ ద్వారా నిర్వహించింది. కేంద్ర షిప్పింగ్ శాఖ  సహాయ మంత్రి శ్రీ మన్సుఖ్ మాండవీయ ముఖ్య అతిథి గా పాల్గొన్నారు. ఈ సారి వార్షికోత్సవ ఇతివృత్తం- నావికులు కీలకమైన పనివారు. సరఫరా గొలుసును నిర్వహించే కీలక స్థానంలో నావికులు ఉంటారు కాబట్టి వారే ఈ ఇతివృత్తం వెనుక కారణం. 90% ప్రపంచ వాణిజ్యం సముద్రం ద్వారానే జరుగుతుంది కాబట్టి వారి సేవలు మరువలేనివి.
శ్రీ మాండవీయ ఈ సందర్బంగా ఈ-సావనీర్ ను విడుదల చేసారు. షిప్పింగ్ డీజీ, షిప్పింగ్ కార్పొరేషన్ చైర్మన్, ఎండీ, ఇతర అధికారులు పాల్గొన్న ఈ కార్యక్రమంలో కేంద్ర మంత్రి శ్రీ మాండవీయ ప్రసంగించారు. దేశ ఆర్థిక అభివృద్ధిలో నావికుల సేవలు చాల ముఖ్యమైనవని ఆయన అన్నారు. సముద్ర సంచారులుగా అనేక సవాళ్లు ఎదుర్కొంటున్న వీరి కుటుంబాలు వారికి అండగా ఉండడాన్ని మంత్రి ప్రశంసించారు. ముఖ్యంగా కోవిడ్ మహమ్మారి వ్యాపించి ప్రస్తుత పరిస్థితుల్లో నావికులు చేస్తున్న కృషిని ఆయన కొనియాడారు. 2014 లో 94,000 మంది నావికులు ఉంటే ఇపుడు ఆ సంఖ్యా 5 లక్షలకు పెరిగిందని అన్నారు. భారతీయ యువతకు మంచి జీతాన్ని అందించే గొప్ప వృత్తి అని మంత్రి తెలిపారు. నవ భారత నిర్మాణంలో నావికుల పాత్ర మరువలేనిదని ఆయన అన్నారు.
మానవ వనరుల అభివృద్ధి మంత్రిత్వ శాఖ
కోవిడ్-19 సంక్షోభ సమయంలో పాఠశాల విద్యా శాఖ చేపట్టిన చొరవల సంకలనాన్ని విడుదల చేసిన కేంద్ర విద్యాశాఖ మంత్రి
పాఠశాల విద్యా శాఖ కోవిడ్-19 సంక్షోభ సమయంలో చేపట్టిన చొరవల సంకలనాన్ని కేంద్ర విద్యా శాఖ మంత్రి రమేష్ పోఖ్రియాల్ నిశంక్ దృశ్య మాధ్యమం ద్వారా శుక్రవారం విడుదల చేశారు.
ప్రస్తుత సంవత్సరమైన 2020-21లో కోవిడ్ -19 సంక్షోభం గతంలో ఎన్నడూ లేని విధమైన ప్రజారోగ్య అత్యవసర పరిస్థితిని సృష్టించి, ప్రపంచవ్యాప్తంగా అన్ని దేశాలను, ప్రాంతాలను ప్రభావితం చేసిందని మంత్రి పేర్కొన్నారు. సాధారణ జీవితంలో తీవ్ర అంతరాయలను కల్పించి, పిల్లలపై ప్రభావం చూపడమే కాక, దేశంలో పాఠశాలల మూసివేతకు ఇది కారణమైందని ఆయన అన్నారు.
సంకలనాన్ని విడుదల చేస్తూ, కోవిడ్-19 సంక్షోభ సమయంలో పాఠశాలలకు వెళ్ళే విద్యార్ధులు చదువులో వెనుక పడకుండా ఉండేందుకు పాఠశాల విద్యా, అక్షరాస్యత శాఖ పిఎం ఇ- విద్య, ప్రగ్యతా మార్గదర్శకాలు, మానసిక- సామాజిక తోడ్పాటు కోసం మనోదర్పన్, ఇ-కంటెంట్, ప్రత్యామ్నాయ విద్యా కేలండర్ వంటి పలు చొరవలను తీసుకుందని పోఖ్రియాల్ వివరించారు.ఈ చొరవలు సంక్షోభ ప్రభావాన్ని తగ్గించేందుకు ఎంతో దోహదం చేశాయని ఆయన హర్షాన్ని వ్యక్తం చేశారు.ఇప్పటివరకూ అభ్యాసం, బోధనకు సంబంధించిన నమూనాలను పునర్నిర్మించి,పునఃకల్పన చేయడంలో పలు చర్యలను మంత్రిత్వ శాఖ చేపట్టింది. పాఠశాల విద్య, ఇంట్లో ఉండి అభ్యాసానికి సంబంధించి ఒక ఆరోగ్యకరమైన పద్ధతిని ప్రవేశపెట్టి గుణాత్మక విద్యను అందించేందుకు పలు నూతన, తగిన పద్ధరతులను ప్రవేశపెట్టినందుకు మంత్రిత్వ శాఖకు చెందిన అధికారులను మంత్రి కొనియాడారు.
ఆర్థిక మంత్రిత్వ శాఖ
ఛత్తీస్గఢ్లో ఆదాయపు పన్ను శాఖ సోదాలు
బొగ్గు రవాణా ఇతర అనుబంధ కార్యకలాపాలతో కూడిన వ్యాపారంలో నిమగ్నమై ఉన్న ఒక గ్రూపు సంస్థపై ఆదాయపు పన్ను శాఖ 30.06.2022న సోదాలు, జప్తు కార్యకలాపాలను నిర్వహించింది. సీనియర్ ప్రభుత్వ అధికారి నివాసంలో సైతం ఈ సోదాలు నిర్వహించారు. రాయ్పూర్, భిలాయ్, రాయ్ఘర్, కోర్బా, బిలాస్పూర్, సూరజ్పూర్ తదితర ప్రాంతాల్లో విస్తరించి ఉన్న 30కి పైగా ప్రాంతాలలో ఈ సోదాల కార్యక్రమాన్ని ఆదాయపు పన్ను శాఖ అధికారులు జరిపారు. ఆధాయపు పన్ను శాఖ శోధన ఆపరేషన్ సమయంలో అనేక నేరారోపణ పత్రాలు, వదులుగా ఉన్న షీట్లు మరియు డిజిటల్ ఆధారాలను అధికారులు కనుగొన్నారు. ఆదాయపు పన్ను శాఖ అధికారులు వీటిని స్వాధీనం చేసుకున్నారు. ఛత్తీస్గఢ్ రాష్ట్రం అంతటా బొగ్గు రవాణాపై అన్యాయంగా నిత్యం వసూళ్ల తీరుతో గ్రూప్ అనుసరించిన మోడస్-ఆపరాండి లెక్కల్లో చూపని భారీ ఆదాయానికి దారితీసింది.
తక్కువ సమయంలోఇలా రూ.200 కోట్ల కంటే ఎక్కువ వసూలు చేపట్టినట్లు ఆధారాలు లభించాయి. ఈ గ్రూప్లోని కీలక విశ్వసనీయ సహచరులు.. ఇదే విషయాన్ని ధ్రువీకరించారు. ప్రభుత్వ అధికారులకు కొన్ని నగదు చెల్లింపులు జరిపిన సందర్భాలు కూడా ఇక్కడ గుర్తించబడ్డాయి. స్వాధీనం చేసుకున్న సాక్ష్యాల మేరకు గ్రూపు లెక్కలలో చూపని దాదాపు రూ. 45 కోట్లతో నగదుతో కోల్ వాషరీలను కొనుగోలు చేసినట్టుగా కూడా ఆధారాలు లభించాయి. అంతేకాకుండా, ఇటీవల జరిగిన ఎన్నికల సమయంలో గ్రూప్ నగదు ఖర్చు చేసినట్లు వెల్లడి చేసే ఆధారాలు కూడా ఈ సోదాలలో కనుగొనబడ్డాయి. సోదాల్లో పెద్దఎత్తున గ్రూపునకు చెందిన ఆస్తి ఒప్పందాలు లభించాయని, బినామీలుగా కనిపించే స్థిరాస్తుల కొనుగోలులలో భారీగా అప్రకటిత పెట్టుబడులు పెట్టినట్లు వెల్లడైంది. 50 ఎకరాల స్థిరాస్తుల కొనుగోలుకు ఈ అప్రకటిత ఆదాయపు మూలంను పెట్టుబడిగా మల్లించినట్టుగా తేలింది. ఈ వ్యవహారానికి సంబంధించి ప్రభుత్వ అధికారికి సంబంధించిన ఉద్దేశించిన యజమానులు విషయం తదుపరి విచారణలో ఉన్నారు. ఈ సోదాలలో భాగంగా బయటకు వెల్లడించని రూ. 9.5 కోట్ల నగదు, రూ.4.5 కోట్ల మేర ఆభరణాలను ఇప్పటివరకు స్వాధీనం చేసుకున్నారు. సోదాలు నిర్వహించిన సమయంలో సేకరించిన అటువంటి నేరపూరిత సాక్ష్యాల ప్రాథమిక దర్యాప్తులో గ్రూప్ కొన్ని వందల కోట్ల ఆదాయాన్ని ఎగవేసినట్లు తేలుతున్నాయి. దీనికి సంబంధించి తదుపరి విచారణలు వివిధ దశల్లో జరుగుతున్నాయి.
రసాయనాలు, ఎరువుల మంత్రిత్వ శాఖ
హిందుస్తాన్ ఆర్గానిక్ కెమికల్స్ వడీ రద్దుకు కాబినెట్ ఆమోదం
హిందుస్తాన్ ఆర్గానికి కెమికల్స్ లిమిటెడ్  కు రూ. 7.59 కోట్ల వడ్దీ మాఫీ చేయటానికి ప్రధానమంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల కాబినెట్ కమిటీ ఆమోద ముద్ర వేసింది. ఇది 2005 మార్చి 31 నాటి నుంచి బకాయిలకు వర్తిస్తుంది. అదే విధంగా హెచ్ ఒ సి ఎల్ సంస్థ విషయంలో 2005 మార్చి 31 వరకు అపరాధ వడ్డీ, వడ్డీ మీద వడ్దీ రద్దు చేస్తూ ఆర్థిక వ్యవహారాల కాబినెట్ కమిటీ తీసుకున్న పునరావాస పాకేజ్ నిర్ణయానికి కూడా ఆమోదం తెలియజేసింది.
ఇది దాదాపు పదేళ్ళ నాటి అంశం కాబట్టి ప్రభుత్వ ఖాతాల్లోనూ, హెచ్ ఓ సి ఎల్ లోనూ సంబంధిత మొత్తం రూ. 7.59 కోట్లు ఇప్పటికే రద్దు చేద్దు చేసి ఉండటం, ఇందులో ఇమిడి ఉన్న సొమ్ము మరీ ఎక్కువకాకపోవటం ఈ నిర్ణయానికి దారితీశాయి. ఈ దశలో 2005 మార్చి 31 నాటికి భారత ప్రభుత్వ ఋణాల మీద ఈ దశలో రూ.7.59 కోట్ల వడ్డీ రద్దును క్రమబద్ధీకరించటం ఈ దశలో ఆచరణయోగ్యం అవుతుంది. పాత తేదీనుంచి రద్దు అమలు చేయటం వల్ల ఈ విషయంలో కాగ్ ఆడిట్ అభ్యంతరాన్ని కూడా హెచ్ ఒ సి ఎల్ సంస్థ పరిష్కరించుకోగలుగుతుంది.
ప్రధాన మంత్రి కార్యాలయం
అరుణాచల్ ప్రదేశ్లో పరశురామ కుండ్ వేడుక దృశ్యాలను పంచుకున్న ప్రధానమంత్రి
ప్రధానమంత్రి శ్రీ నరేంద్ర మోదీ ఇవాళ అరుణాచల్ ప్రదేశ్లో పరుశురామ కుండ్ వేడుకల దృశ్యాలను ప్రజలతో పంచుకున్నారు.
ఈ మేరకు రాష్ట్ర ముఖ్యమంత్రి పెమా ఖండూతో సంయుక్తంగా ఒక ట్వీట్ ద్వారా ఇచ్చిన సందేశంలో:
“ఇదొక ఉల్లాసభరిత అనుభూతినిస్తోంది... అరుణాచల్ ప్రదేశ్ను మరింత లోతుగా అన్వేషించేందుకు అరుదైన అవకాశంగా అనిపిస్తోంది.” అని ప్రధానమంత్రి పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎస్సీ,ఎస్టీ ఔత్సాహిక పారిశ్రామికవేత్తలకు అవగాహన కల్పించడం కోసం ఒడిశాలోని మయూర్ భంజ్ లోని బరిపడాలో సదస్సు నిర్వహించిన నేషనల్ ఎస్సీ-ఎస్టీ హబ్
వ్యవస్థాపక త్వం సంస్కృతిని ప్రోత్సహించడానికి మరియు ఎన్ఎస్ఎస్ హెచ్ పథకం,మంత్రిత్వ శాఖ అమలు చేస్తున్న ఇతర పథకాలపై అవగాహన కల్పించి, వ్యవస్థాపక సంస్కృతి ప్రోత్సహించడం కోసం ఒడిశాలోని మయూర్ భంజ్ లోని బరిపడాలో సూక్ష్మ, చిన్న మరియు మధ్యతరహా పరిశ్రమల మంత్రిత్వ శాఖ  జాతీయ ఎస్సీ-ఎస్టీ హబ్  సదస్సు నిర్వహించింది. కంప్ట్రోలర్ అండ్ ఆడిటర్ జనరల్ ఆఫ్ ఇండియా శ్రీ గిరీష్ చంద్ర ముర్ము మరియు ఎమ్ఎస్ఎంఇ సహాయ మంత్రి శ్రీ భాను ప్రతాప్ సింగ్ వర్మ ఈ కార్యక్రమానికి హాజరయ్యారు. కార్యక్రమంలో సుమారు ౭౦౦ మంది ఎస్సీ- ఎస్టీ ఔత్సాహిక వ్యవస్థాపకులు, ఇప్పటికే పరిశ్రమలు స్థాపించిన వారు పాల్గొన్నారు.
ఈ సమావేశంలో శ్రీ ముర్ము ప్రసంగిస్తూ స్థూల దేశీయోత్పత్తి మరియు మొత్తం ఎగుమతుల రంగంలో సూక్ష్మ, చిన్న మరియు మధ్యతరహా పరిశ్రమలు కీలక పాత్ర పోషిస్తున్నాయని అన్నారు. కేంద్ర ఎమ్ఎస్ఎంఇ సహాయ మంత్రి శ్రీ భాను ప్రతాప్ సింగ్ వర్మ మాట్లాడుతూ తక్కువ పెట్టుబడితో సూక్ష్మ, చిన్న మరియు మధ్యతరహా పరిశ్రమలు పెద్ద ఎత్తున ఉపాధి అవకాశాలు కల్పిస్తున్నాయని అన్నారు. గ్రామీణ , వెనుక బడిన ప్రాంతాల పారిశ్రామికీకరణ కు ఎంఎస్ఎంఇ రంగం కీలక పాత్ర ను పోషిస్తుందని పేర్కొన్నారు. ఎంఎస్ఎమ్ఇ రంగంలో సాధికారత సాధించడానికి కేంద్ర ప్రభుత్వం అమలు చేస్తున్న వివిధ పథకాల వివరాలను ఆయన వివరించారు. ఈ సదస్సు ద్వారా రాష్ట్రానికి చెందిన ఎస్సీ, ఎస్టీ ఔత్సాహిక పారిశ్రామిక వేత్త లు వినూత్నమైన ఆలోచనలు, పరస్పర వ్యాపార అవకాశాలను అన్వేషించి, ఈ పథకాల నుంచి గరిష్ట ప్రయోజనం పొందాలని ఆయన సూచించారు.
భారతదేశ ప్రధాన శాస్త్రీయ సలహాదారు కార్యాలయం సలహాదారు / శాస్త్రవేత్త 'జి' డాక్టర్ కేతకి బాపట్ అధ్యక్షతన జరిగిన ప్రత్యేక సాంకేతిక సదస్సు జరిగింది. ఔత్సాహిక మరియు ఇప్పటికే ఉన్న ఎస్సీ-ఎస్టీ వ్యవస్థాపకులకు కేంద్ర ప్రభుత్వ రంగ సంస్థలు , రుణ సంస్థలతో చర్చించడానికి సదస్సు అవకాశం కల్పించింది ఈ కార్యక్రమంలో పవర్ గ్రిడ్ కార్పొరేషన్, స్టీల్ అథారిటీ ఆఫ్ ఇండియా, ఇండియన్ ఆయిల్ కార్పొరేషన్, మహానది కోల్ ఫీల్డ్ లిమిటెడ్ వంటి కేంద్ర ప్రభుత్వ రంగ సంస్థల ప్రతినిధులు పాల్గొన్నారు,. సరఫరాదారులను గుర్తించడానికి, సేకరిస్తున్న ఉత్పత్తులు, సేవలు పొందడానికి తమ సంస్థ అనుసరిస్తున్న విధానం, ప్రక్రియ అంశాలను సంస్థల ప్రతినిధులు వివరించారు. కార్యక్రమంలో యుకో బ్యాంక్, స్టేట్ బ్యాంక్ ఆఫ్ ఇండియా వంటి ఆర్థిక సంస్థలు కూడా పాల్గొన్నాయి. ఎంఎస్ఎంఇ రంగానికి సంబంధించిన వివిధ రుణ పథకాలను ఆర్థిక సంస్థల ప్రతినిధులు వివరించారు. ఐఐటీ ఖరగ్పూర్, సెంట్రల్ టూల్ రూమ్ అండ్ ట్రైనింగ్ సెంటర్, భువనేశ్వర్, సెంట్రల్ ఇన్స్టిట్యూట్ ఆఫ్ పెట్రోకెమికల్స్ ఇంజనీరింగ్ అండ్ టెక్నాలజీ వంటి శిక్షణా సంస్థలు కూడా స్టాల్ ఏర్పాటు చేసి వారి సాంకేతిక మరియు వివిధ నైపుణ్య అభివృద్ధి కార్యక్రమాలను ఈ కార్యక్రమంలోవివరించారు. ఉదయం పధకంలో సులువుగా ఎస్సీ,ఎస్టీ ఔత్సాహిక పారిశ్రామికవేత్తలు నమోదు చేసుకోవడానికి సదస్సులో ఏర్పాటు చేశారు. .
ఈ కార్యక్రమంలో ఎంఎస్ఎంఇ మంత్రిత్వ శాఖకు చెందిన సీనియర్ అధికారులు, ఒడిశా రాష్ట్ర సీనియర్ అధికారులు కూడా పాల్గొన్నారు. సమ్మిళిత వృద్ధి కోసం, ఎస్ సి-ఎస్ టి వర్గాలలో వ్యవస్థాపకత సంస్కృతిని ప్రోత్సహించడానికి ఎన్ఎస్ఎస్ హెచ్ పథకం కింద అమలు చేస్తున్న వివిధ కార్యక్రమాలు, సేకరణలో 4% ఉత్పత్తులను ఎస్సీ-ఎస్టీ వర్గాలకు చెందిన సంస్థల నుంచి తప్పనిసరిగా సేకరించాలన్న ఆదేశాలు కూడా సదస్సులో చర్చకు వచ్చాయి.
ప్రధాన మంత్రి కార్యాలయం
రాజ్యసభ సభ్యుడు శ్రీ రాజీవ్ శాతవ్ మృతికి ప్రధానమంత్రి సంతాపం
రాజ్యసభ సభ్యుడు శ్రీ రాజీవ్ శాతవ్ కన్నుమూతపై ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ మేరకు సామాజిక మాధ్యమం ట్విట్టర్ ద్వారా సందేశమిస్తూ- ‘‘పార్లమెంటులో నా మిత్రుడైన శ్రీ రాజీవ్ శాతవ్ గారు తుదిశ్వాస విడిచారన్న వార్త నన్నెంతో ఆవేదనకు గురిచేసింది. ఆయన ఎంతో సమర్థుడైన వర్ధమాన నాయకుడు. ఈ విషాద సమయంలో ఆయన కుటుంబానికి, అభిమానులకు నా ప్రగాఢ సంతాపం తెలియజేస్తున్నాను... ఓం శాంతి’’ అని ప్రధాని పేర్కొన్నారు.
ప్రధాన మంత్రి కార్యాలయం
పి.వి. సింధు గారి ని ఆమె తొలిసారిగా సింగపూర్ ఓపెన్ టైటిల్ ను గెలుచుకొన్నందుకు అభినందించిన ప్రధాన మంత్రి
పి.వి. సింధు గారు తొలి సారి గా సింగపూర్ ఓపెన్ టైటిల్ ను గెలుచుకొన్న సందర్భం లో ప్రధాన మంత్రి శ్రీ నరేంద్ర మోదీ ఆమె కు అభినందన లు తెలిపారు. ఇది దేశానికి ఒక గర్వకారణమైన ఘడియ అని, అంతేకాకుండా వృద్ధిలోకి వస్తున్నటువంటి క్రీడాకారుల కు ఇది ప్రేరణ ను కూడా అందించగలదని శ్రీ నరేంద్ర మోదీ అన్నారు.
కేంద్ర క్రీడాశాఖ మంత్రి శ్రీ అనురాగ్ సింహ్ ఠాకుర్ చేసిన ఒక ట్వీట్ కు ప్రధాన మంత్రి సమాధానంగా తాను మరొక ట్వీట్ లో –
‘‘@Pvsindhu1 తొలిసారి గా సింగపూర్ ఓపెన్ టైటిల్ ను గెలుచుకొన్న సందర్భం లో ఆమె కు ఇవే నా అభినందన లు. ఆమె తన అసాధారణ క్రీడా ప్రతిభ ను మరో మారు చాటిచెప్పారు, తద్ద్వారా సఫలత ను సాధించారు. ఇది దేశాని కి ఒక గర్వకారణమైనటువంటి ఘడియ; అంతేకాదు, ఈ కార్యసాధన అనేది వృద్ధి లోకి వస్తున్నటువంటి క్రీడాకారుల కు ప్రేరణ ను కూడా అందిస్తుంది.’’ అని పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
54 మంది క్రీడాకారులతో కూడిన 88 మంది సభ్యుల భారత బృందం టోక్యోకు చేరిక
గత సాయంత్రం ఈ బృందానికి స్ఫూర్తిదాయక వీడ్కోలు పలికిన కేంద్ర క్రీడల శాఖ మంత్రి శ్రీ అనురాగ్ ఠాకూర్, సహాయ మంత్రి శ్రీ నిశిత్ ప్రమాణిక్
ఒలింపిక్స్లో పాల్గొనడానికి బయల్దేరిన, 54 మంది క్రీడాకారులతో కూడిన 88 మంది సభ్యుల భారత బృందం టోక్యోలోని నరిటా అంతర్జాతీయ విమానాశ్రయానికి చేరుకుంది. కుర్బే నగర ప్రతినిధులు విమానాశ్రయానికి వచ్చి భారత బృందానికి స్వాగతం పలికారు. ఈ బృందానికి శనివారం రాత్రి దిల్లీలోని ఇందిరాగాంధీ అంతర్జాతీయ విమానాశ్రయంలో అధికారిక వీడ్కోలు లభించింది. కేంద్ర క్రీడలు, యువజన వ్యవహారాల శాఖ మంత్రి శ్రీ అనురాగ్ ఠాకూర్, సహాయ మంత్రి శ్రీ నిశిత్ ప్రమాణిక్ క్రీడాకారులకు వీడ్కోలు పలికారు.
ఈ బృందంలోని క్రీడాకారులు బ్యాడ్మింటన్, విలువిద్య, హాకీ, జుడో, ఈత, వెయిట్ లిఫ్టింగ్, జిమాస్టిక్స్, టేబుల్ టెన్నిస్ క్రీడల్లో పోటీ పడతారు. భారత్ నుంచి మొత్తం 127 మంది క్రీడాకారులు టోక్యో ఒలింపిక్స్లో పాల్గొంటున్నారు. భారత ఒలింపిక్స్ చరిత్రలో ఇదే అతి పెద్ద బృందం.
టోక్యో ఒలింపిక్స్ మన దేశానికి ఒక చిరస్మరణీయ సందర్భమని, 135 కోట్ల మంది భారతీయుల శుభాకాంక్షలు క్రీడాకారుల వెన్నంటే ఉంటాయని వీడ్కోలు కార్యక్రమంలో శ్రీ అనురాగ్ ఠాకూర్ చెప్పారు. ఈ సువర్ణ అవకాశం దక్కించుకున్న అతి కొద్దిమంది మీరని క్రీడాకారులతో చెప్పిన కేంద్ర మంత్రి, జీవితంలో మరింత ముందుకు దూసుకెళ్లడానికి మార్గం ఏర్పడిందని అన్నారు. ప్రధాని శ్రీ నరేంద్ర మోదీ చెప్పినట్లు, ఒత్తిడికి లోను కాకుండా ఒలింపిక్స్లో అత్యుత్తమ ప్రతిభ చూపాలని సూచించారు. క్రీడాకారులు దేశానికి ప్రాతినిధ్యం వహిస్తున్నారు కాబట్టి ధృడంగా వ్యవహరించాలన్నారు. ఇది మెదడుతో చేసే యుద్ధమని, క్రీడాకారుల మనోస్థైర్యం వారి ఆటతీరులో ప్రతిఫలిస్తుందని శ్రీ ఠాకూర్ అన్నారు.